MS
సరళీకృత పనివిధానానికే మొగ్గు
న్యూఢిల్లీ, జూలై 5: భారత్‌లోని ప్రతి పది మంది ఉద్యోగుల్లో ఏడుగురు తమతమ యాజమాన్యాలు అందించే సరళీకృత పనివిధానంలో కొనసాగేందుకు ఇష్టపడు తున్నట్లు మైక్రోసాప్ట్‌ ఏసియా వర్క్‌ప్లేస్‌ 2020 అధ్యయనంలో తేలింది. జీవనశైలిని పనివిధానానిన సమన్వయంచేసుకుంటూ ఉద్యోగులు ముందుకు వెళుతున్నట్లు ఈ అధ్యయనంలో వెల్లడించింది. మొబైల్‌ ఉపకరణాలు, క్లౌడ్‌ అప్లికేషన్ల అందుబాటు వంటివి వృత్తినిపుణులు ఎక్కడినుంచైనా పనిచేసేం దుకు అలవాటుపడుతున్నట్లు తేలింది. మిల్లీనియల్‌ వర్క్‌ఫోర్స్‌(జెన్‌ఎక్స్‌్‌) ఎక్కువగా డిజిటల్‌వర్క్‌ స్పేస్‌పై పనిచేసేందుకు ఇష్టపడుతున్నారు. దేశంలో మొత్తం 315 మంది వృత్తినిపుణులను సర్వేచేసిన మైక్రోసాప్ట్‌ సరళీకృత పనివిధానాల్లో ఉన్న లోపాలు కూడా అరి కట్టాల్సి ఉందని తేల్చింది. మొత్తం 70శాతం మంది వృత్తినిపుణులు ఎక్కువగా సరళీకృత పనివిధానానికే ఇష్టపడుతున్నట్లు వెల్లడించింది.
అయితే సంస్థల్లో డిజిటల్‌ పనివిధానం, డిజిటల్‌ పరివర్తనం మరింతగా ఉద్యోగుల్లో పెంచాల్సి ఉంటుందని వివరించింది. మొబైల్‌ ఉపకరణాలు, క్లౌడ్‌ అప్లికేషన్ల సాయంతో వృత్తినిపుణులు ఎక్కడినుంచైనా పనిచేయగలుగుతున్నారు. ఇపుడిపుడే 80 శాతం యాజమాన్యాలు తమ ఉద్యోగుల్లో వృత్తినైపుణ్యాలను పెంచేందుకు కృషిచేస్తున్నాయి. మొత్తం 84శాతం వృత్తినిపుణులు మొబైల్‌ ఉద్యోగులగా పని చేస్తున్నారు. 55శాతం మంది నిపుణులు తమ యాజమాన్యాలు ప్రతి ఉద్యోగి కి డిజిటల్‌ నైపుణ్యాలు పెంచేందుకు కృషిచేస్తున్నాయని చెపితే మరో 56శాతం మంది తమతమ సంస్థలు తమ ప్రామాణీకృత పనివిధానానికి అవసరమైన తోడ్పాటునిస్తున్నట్లు వెల్లడించారు. మైక్రోసాప్ట్‌ అధ్యయనం ప్రకారం ఉద్యో గుల్లో 84శాతం మంది వారంలో కనీసం ఒక్కరోజైనా ఆఫీస్‌ బైట గడు పుతున్నారు.
82శాతం మంది పనివిలువలు జీవన శైలిని సమన్వయంచేసుకుంటూ కొనసాగుతున్నారు. 39శాతం మంది ఎక్కువగా ముఖాముఖి సమావే శాలున్నాయని 25శాతం మంది కంపెనీవారీగా సమా వేశాలు కూడా అనవసరమని 27శాతం మంది కొత్త సభ్యుల బోర్డింగ్‌తో ఎక్కువ సమయం వృధా అవుతు న్నదన్నారు. 24శాతం ఉద్యోగులు తమ టీమ్స్‌లో లీడర్లు స్పందించేందుకు ఎక్కువ సమయం తీసుకుం టున్నట్లు వెల్లడించారు. 24శాతం మంది టీంసభ్యులు సరళీకృత పని విధానంకు అలవడలేదన్నారు. మొత్తం మీద సరళీకృత పనివిధానాల్లో తమ ప్రతిభకు మరింతపదునుపెట్టడంతోపాటు జీవనశైలి విధానంలో కూడా మార్పు లు సాధించుకోలుగుతున్నట్లు మైక్రోసాప్ట్‌ ఆసియా అధ్యయనంలో తేలింది.